ako funguje termostatická hlavica?
termostatická hlavica je technicky nenáročné zariadenie, ktoré slúži na ovládanie hydraulického ventilu, na ktorom je nainštalovaná. vo vnútri hlavice je malý valec naplnený väčšinou ľahko rozpínavou tekutinou (lieh alebo vosk). pôsobením okolitého tepla sa kvapalina vo valci hlavice rozpína a pohybuje „piestom“. vysunutím piesta sa zatlačí kužeľ ventilu a ten reguluje prísun tepla do radiátora.
chybou pri používaní termostatických hlavíc býva príliš časté manipulovanie a zasahovanie do nastavenej teploty. nastavte si požadovanú teplotu v byte na termostatickom ventile a nechajte systém, nech pracuje za vás.
ďalšou chybou, ktorá tak trochu súvisí s tou prvou je, že v prípade, ak kúrenie zapíname v studenej miestnosti, snažíme sa nastavením najvyššieho stupňa na ventile „skrátiť čas“ na dostatočné vykúrenie miestnosti. všeobecne však platí, že požadované teplo dosiahneme rovnako rýchlo, ak na hlavici nastavíme maximálnu teplotu alebo rovno teplotu, na ktorú chceme mať izbu vyhriatu.
nedostatkom je aj úplné vypínanie vykurovania pri dlhšom opustení bytu. ak sa chystáte domov na dlhú dobu opustiť, voľte na termostatickej hlavici symbol 1 alebo snehovú vločku. zabezpečíte tak aspoň minimálny prietok média v systéme a zabránite zbytočnej strate energie pri príchode domov. vykúrenie domácnosti z veľmi nízkej teploty môže v konečnom dôsledku „vymazať“ zamýšľané úspory. nehovoriac o tom, že takouto manipuláciou môžete poškodiť radiátor.